Халкыбызның бөек улы ул

	7 майда Нижгар татарларының асыл ташы, татар халкының бөек җырчысы Рәшит Ваһаповның тууына 110 ел. Ул Кызыл Октябрь районы Актук (элекке сөйләмдә Яңапар) авылында өченче мәчет имамы Ваһап мулла Хәйретдинов (1870–1937) гаиләсендә туган. Сталин репрессияләре барышында аның әтисе  кулга  алына  һәм  «халык  дошманы»  буларак,  1937  елның июлендә атып үтерелә. 	 Рәшит Ваһапов башлангыч белемне әтисе мәктәбендә ала, аннары 1920-1926 елларда Нижгар татар педагогика техникумында читтән  торып  укый.  Шул  чордан  алып  1928  елга  кадәр  Петрякс, Печә, Рбишча, Актук, Кызыл Яр авыллары мәктәпләрендә укытучы булып эшли, соңгысында мөдир дә була. 1936-1939  елларда  Мәскәүдә  татар опера студиясендә укый. Шуннан  соң  берничә  ел  башкаланың Татар  мәдәнияте  йортында  (Асадуллаев йорты) актер булып эшли.  Мәскәүдә  татар  әдәбияты  һәм  сәнгате ункөнлегенә әзерләнү максатыннан аны казанга чакырталар. 
	Олег ХӨСӘИНОВ	
Туган як

	№ --- | 04.05.2018	


